ຊາວອັຟການິສຖານທໍາການ ປະທ້ວງ ຕໍ່ຕ້ານເນໂຕ້ ຢ່າງຮຸນແຮງ
ເກີດການປະທ້ວງຢ່າງຮຸນແຮງ ໃນພາກເໜືອ ອັຟການີຖານ ຫລັງຈາກການໂຈມຕີ ຂອງກຸ່ມເນໂຕ້.
ການປະທ້ວງທີ່ຮຸນແຮງໄດ້ລະເບີດຂຶ້ນໃນວັນພຸດມື້ນີ້ໃນພາກ ເໜືອຂອງອັຟການີສຖານ ຫລັງຈາກບັນດາເຈົ້າໜ້າທີ່ທ້ອງ ຖິ່ນກ່າວວ່າ ການໂຈມຕີຂອງກຸ່ມເນໂຕ້ໄດ້ເຮັດໃຫ້ພວກພົນ ລະເຮືອນ 4 ຄົນເສຍຊີວິດ ຮວມທັງແມ່ຍິງ 2 ຄົນ ຖະແຫລງການສະບັບນຶ່ງຂອງກຸ່ມເນໂຕ້ ກ່າວວ່າ ພວກພົນ ລະເຮືອນທັງ 4 ຄົນເປັນພວກກະບົດ ເຈົ້າໜ້າທີ່ດ້ານການແພດໃນທ້ອງຖິ່ນທ່ານນຶ່ງກ່າວວ່າ ຢ່າງ ນ້ອຍປະຊາຊົນ 10 ຄົນເສຍຊີວິດ ແລະໄດ້ຮັບບາດເຈັບ 50 ຄົນໃນການປະທ້ວງທີ່ໄດ້ເກີດຂຶ້ນຫລັງຈາກການບຸກໂຈມ ຕີຂອງກຸ່ມເນໂຕ້ໃນເມືອງ Taloqan ໃນແຂວງ Tashkar ບັນດາເຈົ້າໜ້າທີ່ທ້ອງຖິ່ນກ່າວວ່າ ຢ່າງນ້ອຍປະຊາຊົນຈໍາ ນວນ 1 ພັນ 500 ຄົນໄດ້ພາກັນຮ້ອງຄໍາຂັວນຕໍ່ຕ້ານສະ ຫະລັດແລະປະທານາທິບໍດີ Hamid Karzai ແຫ່ງອັຟການີສ ຖານ ພວກຕໍາຫລວດແລະກໍາລັງຮັກສາຄວາມປອດໄພໄດ້ຍິງປືນໃສ່ພວກປະທ້ວງ ທີ່ພາກັນເດີນຂະບວນປະທ້ວງໄປຍັງຖານທັບແຫ່ງນຶ່ງຢູ່ທີ່ຢູ່ໃກ້ໆນັ້ນ ເພື່ອຂັບໄລ່ພວກ ເຂົາເຈົ້າໃຫ້ແຕກໜີໄປ ກຸມເນໂຕ້ ກ່າວວ່າ ການປະຕິບັດງານຮ່ວມກັນລະຫວ່າງກໍາລັງຂອງອັຟການີສຖານແລະກຸ່ມພັນທະມິດໄດ້ສັງຫານພວກກະບົດທີ່ປະກອບອາວຸດ 4 ຄົນ ທີ່ໄດ້ຂົ່ມຂູ່ພວກກໍາລັງຂອງຕົນ ແລະກ່າວຕໍ່ໄປວ່າ ການປະຕິບັດງານໃນຄັ້ງນີ້ ແມ່ນແນເປົ້າໝາຍໃສ່ສະມາຊິກຄົນນຶ່ງ ຂອງຂະບວນການອີສລາມ Uzbekistan ທີ່ເປັນຜູ້ຂົນສົ່ງອາວຸດແລະວັດຖຸລະເບີດໄປຍັງທົ່ວແຂວງດັ່ງກ່າວນັ້ນ